US Open-mesterskabet i mixed double 2022
US Open-mesterskabet i mixed double 2022 var den 130. turnering om US Open-mesterskabet i mixed double. Turneringen var en del af US Open 2022 og blev spillet i USTA Billie Jean King National Tennis Center i New York City, USA i perioden 31. august - 10. september 2022 med deltagelse af 32 par.

Mesterskabet blev vundet af Storm Sanders og John Peers, som i finalen besejrede Kirsten Flipkens og Édouard Roger-Vasselin med 4-6, 6-4, [10-7], og som dermed blev de første australske vindere af US Open-mesterskabet i mixed double, siden Rennae Stubbs og Todd Woodbridge vandt titlen i 2001. Alle fire finalister var i deres første grand slam-finale i mixed double, og Sanders og Peers vandt følgelig deres første grand slam-titel i mixed double i deres første turnering som makkere. For Sanders og Flipkens var det endvidere deres første grand slam-finale i det hele taget, og følgelig var sejren Sanders' første grand slam-titel på tværs af rækkerne. John Peers vandt sin anden grand slam-titel i alt, da han tidligere også havde vundet en herredoubletitel med Henri Kontinen som makker.

Desirae Krawczyk og Joe Salisbury var forsvarende mestre, men Joe Salisbury stillede ikke op til sit titelforsvar. I stedet spillede Krawczyk sammen med Neal Skupski, men det topseedede amerikansk-britiske par tabte i anden runde til wildcard-modtagerne Catherine McNally og William Blumberg.

Efter Ruslands invasion af Ukraine tidligere på året tillod tennissportens styrende organer, WTA, ATP, ITF og de fire grand slam-turneringer, at spillere fra Rusland og Hviderusland fortsat kunne deltage i turneringer på ATP Tour og WTA Tour, men de kunne indtil videre ikke stille op under landenes navne eller flag, og spillerne fra de to lande deltog derfor i turneringen under neutralt flag.

Pengepræmier 

Den samlede præmiesum til spillerne i mixed double androg $ 667.700 (ekskl. per diem), hvilket var en stigning på knap 5 % i forhold til den foregående turnering i 2021.

Turnering

Deltagere 

Turneringen havde deltagelse af 32 par, der var fordelt på:
 24 direkte kvalificerede par i form af deres ranglisteplacering.
 8 par, der havde modtaget et wildcard.

Seedede spillere 

De 8 bedste par blev seedet:

Wildcards 

Otte par modtog et wildcard til turneringen.

Resultater

Se også 
 US Open-mesterskabet i herresingle 2022
 US Open-mesterskabet i damesingle 2022
 US Open-mesterskabet i herredouble 2022
 US Open-mesterskabet i damedouble 2022

Eksterne henvisninger 
 US Open

Noter 

US Open 2022
2022